Ericu950/Stoicheia-meter-silver huggingface dataset:
σημεῖον γὰρ ἦν ἀπὸ νεκροῦ σώματος αἷμα προερχόμενον ἰδεῖν ·
αἷμα τὸ ἀπὸ πλευρᾶς , πῦρ τὸ ἐπὶ τῶν ἀποστόλων 0 .
Αἷμα καὶ πῦρ καὶ ἀτμίδα καπνοῦ 0 .
ὁ ἥλιος μεταστραφήσεται εἰς σκότος , καὶ ἡ σελήνη εἰς αἷμα , πρὶν ἐλθεῖν τὴν ἡμέραν Κυρίου τὴν μεγάλην καὶ ἐπιφανῆ 0 .
ὅρα τὸν λαλοῦντα Θεὸν Πατέρα , πῶς τὸν Υἱὸν ἑρμηνεύει λέγων ·
πρὶν ἐλθεῖν τὴν ἡμέραν Κυρίου 0 ·
καὶ οὐ λέγει ·
τὴν ἡμέραν τὴν ἐμήν 0 .
Εἰ γὰρ σὺ δίδως σημεῖα , πῶς εἰς ἄλλον μεταφέρεις τὴν ἔννοιαν , λέγων ·
πρὶν ἐλθεῖν τὴν ἡμέραν Κυρίου τὴν μεγάλην καὶ ἐπιφανῆ 0 ;
ἴσως ἐρεῖ τις , τὸν προφήτην λέγειν ἐκ προσώπου ἰδίου ·
πρὶν ἐλθεῖν τὴν ἡμέραν 0 .
ἀλλ οὐκ ἦν εἰπεῖν τὸν προφήτην ·
ἐκχεῶ ἀπὸ τοῦ Πνεύματός μου , πρὶν ἐλθεῖν τὴν ἡμέραν Κυρίου τὴν μεγάλην καὶ ἐπιφανῆ .
καὶ ἔσται , πᾶς ὃς ἂν ἐπικαλέσηται τὸ ὄνομα Κυρίου , σωθήσεται .
τοῦτο οὖν ὁ Θεὸς ἐν τοῖς προφήταις λέγει .
καὶ Παῦλος αὐτῷ ἐπιφέρει λέγων ·
ὁ δὲ αὐτὸς Κύριος πάντων , πλουτῶν εἰς πάντας τοὺς ἐπικαλουμένους αὐτόν 0 .
πᾶς γὰρ ὃς ἂν ἐπικαλέσηται τὸ ὄνομα Κυρίου , σωθήσεται .
Εἶτα δεικνὺς ὅτι εἰς Χριστὸν εἴρηται , λέγει ·
πῶς οὖν ἐπικαλέσονται , εἰς ὃν οὐκ ἐπίστευσαν ;
πῶς δὲ πιστεύσουσιν , οὗ οὐκ ἤκουσαν ;
πῶς δὲ ἀκούσονται , χωρὶς κηρύσσοντος ;
πῶς δὲ κηρύξουσιν , ἐὰν μὴ ἀποσταλῶσιν ;
καθὼς γέγραπται 0 ·
ὡς ὡραῖοι οἱ πόδες τῶν εὐαγγελιζομένων τὰ ἀγαθά , τῶν εὐαγγελιζομένων εἰρήνην 0 .
παρήγγειλε , φησίν , αὐτοῖς ἀπὸ Ἱεροσολύμων μὴ χωρίζεσθαι , ἀλλὰ περιμένειν τὴν ἐπαγγελίαν τοῦ Πατρός , ἣν ἠκούσατέ μου , ὅτι Ἰωάννης μὲν ἐβάπτισεν ὕδατι , ὑμεῖς δὲ βαπτισθήσεσθε ἐν Πνεύματι ἁγίῳ , οὐ μετὰ πολλὰς ταύτας ἡμέρας .
μετὰ γὰρ τεσσαράκοντα ἡμέρας , δέκα ἦσαν ἡμέραι ἕως τῆς Πεντηκοστῆς , ἐν ᾗ ἐπέφανε τὸ Πνεῦμα τὸ ἅγιον , καὶ ἐβάπτισε τοὺς ἀποστόλους , οὐχ ὕδατι , ἀλλὰ πυρί .
ὧδε λύεται τὸ ζήτημα τὸ παρὰ πολλῶν ζητούμενον .
ἐζήτησαν γὰρ πολλοί , εἰ πρὸ τοῦ πάθους τοῦ Σωτῆρος βεβαπτισμένοι ἦσαν οἱ ἀπόστολοι τῷ βαπτίσματι τῷ εὐαγγελικῷ .
ἡμεῖς δὲ οὔ τε ἀποφαινόμεθα , οὔ τε λογισμοῖς ἐγχειρίζομεν ἀνθρωπίνοις τοσαύτην δικαιολογίαν , ἀλλὰ τοῖς γεγραμμένοις στοιχοῦμεν .
Εὑρίσκομεν τοὺς ἀποστόλους λαβόντας βάπτισμα πρὸ τοῦ πάθους τοῦ Χριστοῦ , τὸ Ἰωάννου τοῦ Βαπτιστοῦ .
ὁ Σωτὴρ δὲ πρὸ τοῦ πάθους οὐ δίδωσι βάπτισμα ἄλλο , ἵνα μὴ λύσῃ τὸ Ἰωάννου κήρυγμα , καὶ δώσῃ ἀφορμὴν τοῖς ἀντιλέγουσιν Ἰουδαίοις , ὅτι πρὸς ὕβριν τοῦ Βαπτιστοῦ Ἰωάννου , ἐπεισήγαγεν ἄλλο ἴδιον βάπτισμα ·
ἀλλ ἐᾷ αὐτοὺς ἔχειν τὸν ἀρραβῶνα τοῦ ὕδατος , τηρῶν αὐτοῖς τὴν χάριν τοῦ Πνεύματος .
διὰ τοῦτο ὡς μηδέπω λαβοῦσι Πνεῦμα λέγει ·
μετὰ τὴν ἀνάστασιν καί φησιν ·
ἀπέλθετε εἰς Ἱεροσόλυμα , καὶ ἀναμείνατε τὴν ἐπαγγελίαν τοῦ Πατρός , ἣν ἠκούσατέ μου , ὅτι Ἰωάννης μὲν ἐβάπτισεν ὕδατι , ὑμεῖς δὲ βαπτισθήσεσθε ἐν Πνεύματι ἁγίῳ , οὐ μετὰ πολλὰς ταύτας ἡμέρας ·
οὐκέτι ὕδατι , ἔλαβον γάρ , ἀλλὰ Πνεύματι ἁγίῳ 0 .
Οὐκ ἐπεισάγει ὕδωρ τῷ ὕδατι , ἀλλ ἀναπληροῖ τὸ λεῖπον τῷ λειπομένῳ .
ὑμεῖς δὲ βαπτισθήσεσθε ἐν Πνεύματι ἁγίῳ , οὐ μετὰ πολλὰς ταύτας ἡμέρας ·
ἀντὶ τοῦ , μετὰ δέκα 0 .
τίς οὖν χρεία τῶν διαλειμμάτων 0 ;
τίς 0 ;
Αἱ δέκα ἡμέραι αἱ μεταξύ 0 .
ἐγγυμνάζων τὴν πίστιν τῶν ἀποστόλων .
ἡσυχαζούσης γὰρ τῆς χάριτος , καὶ μηδενὸς φαινομένου , ἐγυμνάζετο αὐτῶν ἡ πίστις , εἰ ἐκδέχονται ὡς ἀψευδῆ τὸν ἐπαγγειλάμενον .
ἐπηγγείλατο καὶ εἶπεν ·
Οὐ μετὰ πολλὰς ἡμέρας 0 .
Οὐ μὴν ὡρίσατο τὰς ἡμέρας , ἀλλ oὐ μετὰ πολλὰς ἡμέρας .
Οὐ πάντα ἐπιτρέπει ἡμῖν εἰδέναι , ἀλλὰ δείκνυσιν ἔχειν μέτρα Δεσποτικῆς τάξεως .
ἃ ἀκούεις , διδάσκου ·
ἃ μὴ μανθάνῃς , μὴ περιεργάζου .
ὑμεῖς δὲ βαπτισθήσεσθε ἐν Πνεύματι ἁγίῳ .
ὅτε οὖν τὸ Πνεῦμα τὸ ἅγιον ἐπεφοίτησεν αὐτοῖς τῇ ἡμέρᾳ τῆς Πεντηκοστῆς , ἐπλήρωσεν ὅλον τὸν οἶκον οὗ ἦσαν , ἵνα τῷ Πνεύματι ὦσιν βεβαπτισμένοι , ὡς ἐν ὕδατι 0 .
συμπλέκει δὲ τῇ ἀοράτῳ ὄψει τὴν ὁρωμένην , τὴν τῶν γλωσσῶν .
ἐβαπτί σθησαν οὖν ἐν Πνεύματι .
καὶ ὅτι αὐτὸ τοῦτο τὸ βαπτισθῆναι ἦν Πνεῦμα ἅγιον λαβεῖν , μαρτυρεῖ ἄλλη ἱστορία .
ἐγκαλουμένου γὰρ Πέτρου παρὰ τῶν μαθητῶν 0 ·
διὰ τί εἰσῆλθες πρὸς ἄνδρας Ἕλληνας καὶ κατήχησας αὐτούς , καὶ βαπτίσματος καὶ μυστηρίων μετέδωκας ;
λέγει ·
ἐγὼ ἤμην ἐν Ἰόππῃ τῇ πόλει , Κορνήλιος δέ τις ἑκατοντάρχης ἀπέστειλε πρός με ·
καὶ ἀπελθὼν ἐδίδασκον τὸν λόγον ·
ἐγένετο δὲ ἐν τῷ λαλεῖν με , ἐπέπεσεν ἐπ αὐτοὺς τὸ Πνεῦμα τὸ ἅγιον , ὡς καὶ ἐφ ἡμᾶς ἐν ἀρχῇ 0 .
καὶ ἵνα δείξῃ ὁ Πέτρος , ὅτι τὸ λαβεῖν τοὺς περὶ Κορνήλιον τὸ Πνεῦμα , βάπτισμα ἦν , λέγει εὐθέως ·
ἐμνήσθην τῶν ῥημάτων τοῦ Κυρίου , ὡς ἔλεγεν , ὅτι Ἰωάννης μὲν ἐβάπτισεν ὕδατι , ὑμεῖς δὲ βαπτισθήσεσθε ἐν Πνεύματι ἁγίῳ .
ἦσαν οὖν βεβαπτισμένοι πρὸ τοῦ πάθους οἱ ἀπόστολοι ὕδατι , καὶ λελουμένοι ·
ἦν δὲ τὸ λουτρὸν ἐκεῖνο εἰς ἄφεσιν ἁμαρτιῶν , ἀλλ οὐ μετοχὴ Πνεύματος ἁγίου .
ἦλθε γάρ , φησίν , Ἰωάννης κηρύττων ἐν τῇ ἐρήμῳ , βάπτισμα μετανοίας εἰς ἄφεσιν ἁμαρτιῶν .
καὶ ὅτι τοῦτο εἶχον οἱ ἀπόστολοι , πόθεν εἰσόμεθα ;
δείξωμεν τοῦτο .
Οὐδὲ γὰρ εἶπεν ὅτι Ἰωάννης ἐβάπτισεν ὑμᾶς ὕδατι , ἀλλ  ἐβάπτισεν .
Οὔπω δῆλον εἰ τοὺς ἀποστόλους ἐβάπτισε 0 .
πόθεν οὖν τοῦτο δῆλον 0 ;
ὅτε ἀντέλεγε Πέτρος λέγων ·
κύριε , οὐ μή μου νίψῃς τοὺς πόδας εἰς τὸν αἰῶνα ·
ὁ Σωτὴρ ἔλεγεν ·
ἐὰν μὴ νίψω σε , οὐκ ἔχεις μέρος μετ ἐμοῦ .
ἀπεκρίθη ὁ Πέτρος ·
κύριε , μὴ μόνον τοὺς πόδας , ἀλλὰ καὶ τὰς χεῖρας καὶ τὴν κεφαλήν 0 .
ἀπεκρίθη ὁ Σωτήρ ·
ὁ λελουμένος οὐ χρείαν ἔχει νίψασθαι ἢ τοὺς πόδας μόνον 0 .
ὁρᾷς πῶς ἐκύρωσε τὸ λουτρόν ;
ὅπου μὲν γὰρ οὐκ ὠνομάσθη Πατὴρ καὶ Υἱὸς καὶ ἅγιον Πνεῦμα , βάπτισμα μετανοίας μόνον ἐστίν ·
ὅπου δὲ ὠνομάσθη , βάπτισμα υἱοθεσίας 0 .
ὁ Σωτὴρ οὐκ ἠθέτησε τὸ τῆς μετανοίας , ἀλλ ἀνεπλήρωσε , καὶ προσέθηκε τὸ τοῦ ἁγίου Πνεύματος τῷ ἐν Τριάδι .
Οἱ δὲ αἱρετικοὶ βάπτισμα Τριάδι κυρωθὲν ἠθέτησαν , ὅσον τὸ παρ αὐτοῖς 0 .
Οὐκ ᾐδέσθησαν τὴν Δεσποτικὴν φωνήν ·
ὑμεῖς δὲ βαπτισθήσεσθε ἐν Πνεύματι ἁγίῳ , οὐ μετὰ πολλὰς ταύτας ἡμέρας .
Εἶτα λοιπὸν τὸ λίχνον τῆς ἀνθρωπίνης φύσεως καὶ πολυπραγμόσυνον 0 ·
ἐπειδὴ ἴδιον τῶν ἀνθρώπων ἐρωτᾷν 0 ·
πότε ἡ συντέλεια 0 ;
πότε ἔρχεται ὁ Χριστός ;
μετὰ πόσα ἔτη τὸ τέλος 0 ;
πότε ἡ βασιλεία αὐτοῦ φαίνεται ;
Οἱ ἀπόστολοι τὸ ἀνθρώπινον πάθος γυμνάζουσι , καὶ ἄρχονται ζητεῖν παρὰ τοῦ Σωτῆρος ·
Οἱ μὲν οὖν συνελθόντες ἐπηρώτων αὐτόν , λέγοντες ·
κύριε , εἰ ἐν τῷ χρόνῳ τούτῳ , ἀποκαθιστάνεις τὴν βασιλείαν τῷ Ἰσραήλ 0 ;
ἐπειδὴ ἔλεγεν αὐτοῖς ·
ὅταν ἔλθῃ ὁ Υἱὸς τοῦ ἀνθρώπου ἐν τῇ δόξῃ αὐτοῦ , λέγουσιν ·
Εἰ ἐν τῷ χρόνῳ τούτῳ 0 ;
ἐβούλοντο μαθεῖν εἰ τότε ἐγγύς ἐστιν ἡ προσδοκία , εἰ βραδύνει ἡ σωτηρία .
Εἶτα ὁ Σωτήρ 0 ·
Οὐχ ὑμῶν ἐστι γνῶναι χρόνους ἢ καιρούς , οὓς ὁ Πατὴρ ἔθετο ἐν τῇ ἰδίᾳ ἐξουσίᾳ .
τοῖς ἀποστόλοις οὐ δὲ χρόνοι ἐπετράπησαν εἰς ἔρευναν , καὶ αἱρετικοῖς ἐπετράπη τὴν οὐσίαν τὴν ὑπερχρόνιον , τὴν φύσιν τὴν αἰώνιον ἐρευνᾷν ;
ὅταν οὖν τις αἱρετικὸς συζητῇ τὰ τοιαῦτα , καὶ λέγῃ ·
πῶς ἐγέννησεν ὁ Πατήρ ;
τίς ὁ τῆς θείας γεννήσεως τρόπος 0 ;
σὺ ἀντίστρεψον αὐτῷ τὴν Δεσποτικὴν φωνήν ·
Οὐχ ὑμῶν ἐστι γνῶναι χρόνους ἢ καιρούς .
Οὐχ ὑμῶν ἐστι γνῶναι Θεοῦ γέννησιν καὶ οὐσίαν ·
οὐ μόνον οὐχ ὑμῶν , ἀλλ οὐ δὲ ἀγγέλων , οὐκ ἀρχαγγέλων , οὐ πάσης τινός κτιστῆς δυνάμεως 0 1 .
ἀλλὰ τίνος ἐστὶ γνῶναι ;
Οὐδεὶς οἶδε τὸν Πατέρα εἰ μὴ ὁ Υἱός , οὐ δὲ τὸν Υἱόν εἰ μὴ ὁ Πατήρ , οὐ δὲ τὰ βάθη τοῦ Θεοῦ , εἰ μὴ τὸ Πνεῦμα τοῦ Θεοῦ 0 1 2 .
Οὐκ αἰδῇ τὸ μέτρον τῶν ἀποστόλων 0 ;
Οἱ συναλισθέντες , οἷς ἐφάνη , οἱ φωτισθέντες παρ αὐτοῦ , οὐκ ἐπιτρέπονται εἰδέναι , ἀλλὰ διδάσκονται μὴ ὑπερβαίνειν μέτρα , καὶ ἤκουσαν ·
Οὐχ ὑμῶν ἐστι γνῶναι χρόνους ἢ καιρούς ·
καὶ σὺ ἐρευνᾷς ;
ἀλλ ὁ Δανιὴλ ἔμαθε καὶ χρόνους καὶ καιροὺς καὶ μέτρα .
ἑβδομήκοντα γάρ , φησίν , ἑβδομάδες συνετμήθησαν ἐπὶ τὸν λαόν σου .
ἀπὸ λόγου ἡμερῶν ἐξόδου , τοῦ οἰκοδομηθῆναι τὸν ναόν 0 ·
ἑβδομάδες ἑπτὰ καὶ ἑβδομάδες ἑξήκοντα δύο , καὶ μία 0 .
ἰδοὺ ἐνεδέχετο μαθεῖν χρόνους ·
ἀλλ ἀπὸ τῶν χρόνων ἐπιστομίζει τὴν τόλμαν , ἵνα μάθωσιν οἱ ἄνθρωποι ὅτι εἰ περὶ χρόνων οὐκ ἐπιτρέπονται μαθεῖν , πολλῷ μᾶλλον περὶ τῆς θείας γεννήσεως οὐκ ὀφείλουσιν ἐρευνᾷν ;
Οὐχ ὑμῶν ἐστι γνῶναι χρόνους ἢ καιροὺς , οὓς ὁ Πατὴρ ἔθετο ἐν τῇ ἰδίᾳ ἐξουσίᾳ .
ὁ οὖν Υἱὸς οὐκ ἔθετο , ἀλλ ἐν τῇ ἐξουσίᾳ τοῦ Πατρὸς αἰῶνες καὶ χρόνοι , καὶ ὁ Υἱὸς οὐδὲν ἔχει κοινόν 0 ;
Εἰ οὐδὲν ἔχει κοινὸν ὁ Υἱὸς εἰς τοὺς χρόνους καὶ τοὺς καιροὺς καὶ τοὺς αἰῶνας , ψεύδεται Παῦλος λέγων ·
ἐπ ἐσχάτου τῶν ἡμερῶν τούτων ἐλάλησεν ἡμῖν ἐν Υἱῷ , δι οὗ καὶ τοὺς αἰῶνας ἐποίησεν .
Εἰ τῶν αἰώνων ποιητὴς ὁ Υἱὸς , καὶ ἐν τῇ ἐξουσίᾳ τοῦ Υἱοῦ 0 1 ·
καὶ τοῦτό ἐστιν ὃ λέγει Παῦλος ·
ὁ Πατὴρ ἔθετο ἐν τῇ ἰδίᾳ ἐξουσίᾳ .
ἐξουσίαν ἄρα καλεῖ τοῦ Πατρὸς τὸν Υἱόν , ὥσπερ καὶ δύναμιν καὶ σοφίαν 0 .
χριστὸς γὰρ Θεοῦ δύναμις καὶ Θεοῦ σοφία 0 .
Οὐχ ὑμῶν ἐστι γνῶναι χρόνους ἢ καιρούς , ἀλλὰ λήψεσθε δύναμιν ἐπελθόντος τοῦ ἁγίου Πνεύματος ἐφ ὑμᾶς .
λήψεσθε δύναμιν οὐκ εἰς τὸ πολυπραγμονεῖν χρόνους καὶ καιρούς , ἀλλ εἰς τὸ πιστεύειν τῷ Δεσπότῃ .
καὶ ἔσεσθέ μοι μάρτυρες ἔν τε Ἱερουσαλὴμ καὶ πάσῃ τῇ Ἰουδαίᾳ καὶ Σαμαρείᾳ , καὶ ἕως ἐσχάτου τῆς γῆς .
μὴ μετρήσῃς τῶν λόγων τὴν τάξιν , ἀλλὰ τῆς αὐθεντίας τὴν δύναμιν 0 .
Οὗτος εἶπε ·
κηρύξατέ με πανταχοῦ .
τοῦτο δείκνυσι δύναμιν , εἰ ἐξέβη εἰς πρᾶγμα τὸ ῥῆμα .
δύναμαι ἐγὼ αὐθεντίᾳ χρησάμενος καὶ ἀλαζονείᾳ , εἰπεῖν παρεστῶσιν ἢ ὀλίγοις οἰκέταις ἢ ἀδελφοῖς ·
ἐξέλθετε εἰς τὰ ἔθνη , καὶ πάντα διδάξατε , πάντας ἐπιστρέψατε , βαρβάρους ἀνέλετε , τοὺς ἐναντιουμένους τῇ βασιλείᾳ μου ἐκκόψατε αὐτούς ·
τὰ ῥήματα προβαίνει , ἀλλ ἐὰν τὰ πράγματα μὴ ἀκολουθήσῃ , οὐ μόνον ὡς ψεύστης καταγινώσκομαι , ἀλλὰ καὶ ὡς ἀλαζὼν καὶ προπετής .
ζητείσθω οὖν τὰ ῥήματα τοῦ Σωτῆρος , μὴ ἐξ ὧν ἐλάλησεν , ἀλλ ἐξ ὧν ἐτέλεσεν .
Εἶπε ·
μαθητεύσατε πάντα τὰ ἔθνη ·
εἰ μὴ προῆλθεν ὁ λόγος εἰς ἔργον , ἀλαζονεία ἦν καὶ οὐκ αὐθεντία θεϊκή .
κηρύξατε ἕως ἐσχάτου τῆς γῆς .
Εἰ ἔστιν ἐσχατιά τις ἀμοιροῦσα τοῦ κηρύγματος , ἐψεύσατο ἡ πρόρρησις ·
εἰ δὲ πρὸ τῶν ῥημάτων λάμπει τὰ πράγματα , ἀληθεῖς οἱ μάρτυρες καὶ ἀληθὴς ὁ μαρτυρούμενος 0 .
καὶ ταῦτα εἰπών , βλεπόντων αὐτῶν ἐπήρθη .
βλεπόντων ·
ἠδύνατο μὲν γὰρ μὴ φανερῶς ἀνελθεῖν , ἀλλ ὥσπερ τῆς ἀναστάσεως ἔσχε μάρτυρας τοὺς ὀφθαλμοὺς τῶν μαθητῶν , οὕτως αὐτοὺς αὐτόπτας ποιεῖ καὶ τῆς ἀναλήψεως .
ὁ δὲ Λουκᾶς οὗτος ὁ συγγραφεὺς τοῦ εὐαγγελίου προσέθηκε ·
καὶ ταῦτα εἰπών , ἐξήγαγεν αὐτοὺς ἔξω εἰς Βηθανίαν , ἐπὶ τὸ ὄρος τῶν ἐλαιῶν , ὅθεν καὶ τὸν Λάζαρον ἤγειρεν .
ἐκεῖθεν γὰρ ἀνελήφθη ὅπου τὴν ζωοποιὸν ἐποίησε δύναμιν .
ἅπαξ γὰρ ἔφθημεν εἰπόντες ὅτι ὁ Σωτὴρ ἄλλα δι ἄλλων πραγματεύεται ·
ἐπιλέγεται τόπον τῇ ἀναλήψει ἐγγίζοντα τῇ ἀναστάσει Λαζάρου , ἵνα ἡ ἐγγύτης τοῦ τόπου εἰς ὑπόμνησιν ἐνέγκῃ τοὺς μαθητὰς ὅτι , Μὴ θαυμάζητε εἰ ζῇ καὶ ἀνέρχεται ζῶν ὁ ἄλλοις ζωὴν χαρισάμενος .
λέγει οὖν ὅτι ἐξήγαγεν αὐτοὺς ἕως Βηθανίας , καὶ εἶπεν αὐτοῖς ·
καθίσατε ἐν τῇ πόλει Ἱερουσαλὴμ ἕως ἂν ἐνδύσησθε δύναμιν ἐξ ὕψους .
μάθε τὴν ταυτότητα τῆς δυνάμεως ·
ὁ πιστὸς ἐνδύεται Χριστὸν καὶ ἐνδύεται Πνεῦμα ἅγιον .
Εἰ ἀλλότριον τοῦτο ἐκείνου , πῶς ὑβρίζεται ἔνδυμα βασιλικόν , ἐπιτιθέμενον τινί οὐκ ὄντι βασιλεῖ 0 ;
καὶ οὐδεὶς ἐπάνω πορφύρας ἐνδύεται ἔνδυμα κοινόν ·
ὑβρίζεται γὰρ τῆς βασιλείας τὸ ἀξίωμα .
Οἱ οὖν πιστοὶ ἐνδύονται Χριστόν ·
θεός ἐστι τὸ Πνεῦμα τὸ ἅγιον , ὁ δὲ Χριστὸς θεός ἐστιν .
πῶς οὖν πάλιν λέγει ·
ἐνδύσασθε Πνεῦμα ἅγιον , εἰ μὴ Θεὸς τὸ Πνεῦμα ἦν , Θεὸς δὲ καὶ ὁ υἱός 0 1 ;
λέγω δὲ ταῦτα πρὸς τοὺς ἀπὸ Μακεδονίου , τοὺς σκάζοντας περὶ τὸ Πνεῦμα .
Εἰ μὴ Θεὸς τὸ Πνεῦμα , εἰ μὴ θεϊκὴ χάρις ἐστίν , οἱ θεϊκὸν ἔνδυμα τὸν Χριστὸν ἐνδυσάμενοι πῶς ἰδιωτικὸν ἔνδυμα ἐπενδύονται 0 ;
μείνατε εἰς Ἱερουσαλὴμ ἕως ἂν ἐνδύσησθε δύναμιν ἐξ ὕψους .
ποίαν δύναμιν 0 ;
λήψεσθε δύναμιν ἐπελθόντος τοῦ ἁγίου Πνεύματος ἐφ ὑμᾶς .
ἔνδυμα δὲ λέγεται χιτών .
καὶ τὸ Πνεῦμα τὸ ἅγιον τῶν πιστῶν ἔνδυμα 0 ·
οὐχ ὡς ἱμάτιον , ἀλλ ὡς ἐνδύεται ὁ σίδηρος τὸ πῦρ 0 1 ·
οὐκ ἔξωθεν περιβαλλόμενος , ἀλλ ὅλος δι ὅλου ἀνακιρνώμενος 0 .
Οὕτως ἐνδύονται οἱ πιστοὶ τὸν Χριστόν ·
οὐχ ὡς ἱμάτιον ἔξωθεν περικείμενον , ἀλλὰ καὶ τὴν καρδίαν πληροῦντα καὶ ἀκοὰς φωτίζοντα καὶ λογισμοὺς καταστέλλοντα καὶ πρόσωπον χάριτος πληροῦντα 0 1 .
Εἰ μὴ γὰρ ἔξωθεν ἐπέλαμπεν ἡ χάρις τοῦ Χριστοῦ , πόθεν ἀτενίσαντες εἰς τὸ πρόσωπον Στεφάνου , εἶδον τὸ πρόσωπον αὐτοῦ ὡς πρόσωπον ἀγγέλου ;
καθίσατε ἐν τῇ πόλει ταύτῃ ἕως ἂν ἐνδύσησθε δύναμιν ἐξ ὕψους , καὶ ἔσεσθέ μοι μάρτυρες .
καὶ ἐκτείνας τὴν χεῖρα , ηὐλόγησεν αὐτούς .
ὁρᾷς τί ἐπεσημήνατο ὁ ἱστοριογράφος ;
Εἰσάγει τὸν Σωτῆρα εὐλογοῦντα μέν , τέλος δὲ τῶν εὐλογιῶν μεταδιδόντα οὐκέτι .
Οὐκ εἶπεν ηὐλόγησε καὶ ἐπλήρωσεν , ἀλλ ἐκτείνας τὰς χεῖρας , ηὐλόγησεν αὐτούς .
καὶ ἐν τῷ εὐλογεῖν αὐτόν , ἀνελήφθη ·
ἀφ οὗ γὰρ ἄρχεται εὐλογεῖν , οὐ παύεται εὐλογῶν .
ἐκτείνας τὰς χεῖρας .
δύο ποιεῖ ὁ Σωτήρ ·
ἁπλοῖ τὰς χεῖρας , τύπον διδοὺς τοῖς ἱερεῦσιν ὥστε τῇ ἁπλώσει τῶν χειρῶν , εὐλογεῖν τὸν λαόν .
ἐπειδὴ γὰρ ἡ ἀόρατός ἐστι δεξιὰ πάντας εὐλογοῦσα , δανείζεται τὴν ὁρωμένην ἡ ἀόρατος ·
ἐκτείνει τὰς χεῖρας ὁ ἱερεὺς ὥσπερ κάλαμον δανείζων τῷ Δεσπότῃ , ἵνα δι αὐτοῦ γράψῃ τὴν εὐλογίαν .
ὅτι δὲ βούλεται ἐκτείνεσθαι τῶν ἱερέων τὰς χεῖρας , ἄκουε αὐτοῦ ·
λέγει τῷ Μωϋσῇ ὁ θεός ·
Εἶπον Ἀαρών , τῷ ἀδελφῷ σου ·
ὅταν ἐξέρχησθε ἀπὸ τοῦ θυσιαστηρίου , ἐκτείνατε τὰς χεῖρας ὑμῶν ἐπὶ τὸν λαόν , καὶ ἐπονομάσατε τὸ ὄνομά μου κ ἀγὼ εὐλογήσω .
καθεῖλεν ἐνταῦθα τῶν ὑπερηφάνων τὴν ἀλαζονείαν .
ἐνίοτε γὰρ πολλοὶ τὰ ἑαυτῶν μὴ ἐξετάζοντες , ἀλλὰ τοὺς ἑτέρων βίους πολυπραγμονοῦντες , μερίζονται τὴν διάνοιαν ·
ἐγὼ τούτῳ κλίνω τὴν κεφαλήν ;
ἐγὼ πρὸς τοῦτον ἔλθω , ἵνα με οὗτος εὐλογήσῃ ;
Εἶτα ἐμοῦ κατέγνως , ἀλλὰ μὴ τοῦ ὀνόματος .
μὴ γὰρ ἐγώ ἐπαγγέλλομαι εὐλογεῖν ὅτι φεύγεις ;
ἐπονομάζω τὸ ὄνομα τοῦ Θεοῦ καὶ αὐτὸς εὐλογεῖ .
ἆρα ἐὰν ἀποσταλῇ σοὶ παρὰ βασιλέως ἀντιγραφή , περιεργάζῃ τὸν βίον τοῦ ἀποσταλέντος , ἢ τὴν δωρεὰν τοῦ ἀποστείλαντος ;
μὴ ζητεῖς τίς ἡ ἀξία τοῦ ἀποστελλομένου παρὰ τοῦ βασιλέως 0 ·
ἀγροῖκος ἐστὶν ἢ πολίτης , συγκλητικὸς ἢ ἀξιωματικός ;
Οὐ διαφέρει περὶ τὸ ἀξίωμα τοῦ ἀποσταλέντος ·
ἀλλὰ δέχῃ τήν τιμὴν τοῦ ἀποστείλαντος .
δεικνὺς οὖν ὁ Σωτὴρ τοὺς τύπους , ἁπλοῖ τὰς χεῖρας ὁμοῦ καὶ εὐλογεῖ , ἕως ἐσχάτης ἀναλήψεως τοὺς τύπους δεικνύς , ὅπως ἐν τ αὐτῷ καὶ τὴν εὐλογίαν πληρώσῃ , καὶ τὸ πάθος δείξῃ ·
ὅτι τὸ παθὸν αὐτὸ καὶ σταυρωθὲν καὶ ἡλωθέν , τοῦτο ἀναλαμβάνεται .
ἔμειναν δὲ οἱ τύποι ὥσπερ οὐλαὶ φαινόμεναι , λαμπρότητα στίλβουσαι 0 ·
καὶ αὗται αἱ οὐλαὶ οὐκ ἀφανίζονται ἕως ἐσχάτης παρουσίας .
ὥσπερ γὰρ ἐπληροφόρησε τοὺς μαθητάς , ὅτι ἀποθανὼν ἀνέστη ·
οὕτω δεῖ πληροφορηθῆναι καὶ Ἰουδαίους τοὺς σταυρώσαντας , ὅτι ὃν ὕβρισαν , αὐτὸς βασιλεύει , καὶ πεπλήρωται τὸ τοῦ προφήτου λόγιον ·
ὄψονται εἰς ὂν ἐξεκέντησαν ·
καὶ τότε ὄψονται πᾶσαι αἱ φυλαὶ τῆς γῆς , τῶν Ἰουδαίων οὐχὶ πάντων .
ἡ γὰρ δόξα τοῦ παθόντος ὅσον στεφανοῖ τοὺς πιστεύσαντας , τοσοῦτον καταισχύνει τοὺς ἀπιστήσαντας .
Οὐκ εἶδες ἐν εἰκόσι βασιλικαῖς , ἐν ποίᾳ ὄψει παρεστήκασι τὰ τῶν δορυφόρων τάγματα , καὶ ἐν οἵᾳ ταπεινώσει ὑποτέτακται τὰ τῶν πολεμίων ;
πῶς περὶ τὴν ἄνω ζώνην οἱ σύντροφοι τῆς βασιλείας , παρρησίᾳ πολλῇ παρεστήκασιν , ὡς πεπαρρησιασμένοι τῇ κοινωνίᾳ τῆς δόξης ·
οἱ δὲ πολέμου νόμῳ καταληφθέντες δέσμιοι , ὑπὸ τοὺς πόδας κείμενοι ἐν αὐτῇ τῇ εἰκόνι 0 ·
οἱ μὲν παρ αὐτόν , οἱ δὲ ὑπ αὐτόν 0 ;
Οὕτως ὅταν φανῇ ὁ πάντων Δεσπότης ἐν τῇ δευτέρᾳ παρουσίᾳ ἐν σαρκί , καὶ δείξῃ τοὺς τύπους τῶν ἥλων καὶ τὰ τραύματα ἐκεῖνα λάμποντα τὴν ἀθανασίαν , παραστήσει μὲν ἑαυτῷ τοὺς ἁγίους ὥσπερ συντρόφους τινὰς τῆς βασιλείας , καὶ ταῖς ζώναις ταῖς βασιλικαῖς λάμποντας , τῷ θρόνῳ τῆς βασιλείας παρεστῶτας 0 ·
καὶ πάντας τοὺς ἐναντιωθέντας τῷ σταυρῷ , Ἰουδαίους τε καὶ Ἕλληνας , καὶ αἱρετικοὺς τοὺς κατά τῆς θεότητος μανέντας , τοὺς μὲν δεσμίους παραστήσει , τοὺς δέ σταυρώσει .
Οὐκ εἶδες βαρβάρων πλήθη , τὰ μὲν δεδεμένα , τὰ δὲ ἐσφαγμένα ;
τοῦτο γίνεται καὶ ἐπὶ τοῦ Χριστοῦ ·
δεθήσονται πάντες οἱ ἀντιλέγοντες καθὼς γέγραπται ·
τοῦ δῆσαι τοὺς βασιλεῖς αὐτῶν ἐν πέδαις , καὶ τοὺς ἐνδόξους αὐτῶν ἐν χειροπέδαις σιδηραῖς 0 ·
τοῦ ποιῆσαι ἐν αὐτοῖς κρῖμα ἔγγραπτον 0 .
Εἶτα τούτων οὕτως γινομένων , τί ἔσται ;
δόξα αὕτη ἐστὶ πᾶσι τοῖς ὁσίοις αὐτοῦ .
ὅτι μὲν οὖν δεθήσονται , ὡμολόγηται ·
ὅτι δὲ καὶ σφαγήσονται , ποῦ 0 ;
σφαγὴν δὲ λέγω , οὐ τὴν δι αἵματος , ἀλλὰ τὴν ἐν τῇ κρίσει τιμωρίαν .
πάλιν ἡ γραφὴ μνημονεύει λέγουσα ·
ἄνθρωπός τις εὐγενὴς ἐπορεύθη εἰς χώραν μακρὰν , λαβεῖν ἑαυτῷ βασιλείαν .
ἀπὸ γῆς εἰς οὐρανόν 0 .
Οὐκ εἶπε , λαβεῖν παρά τινος , ἀλλ ἑαυτῷ .
ἄνθρωπός τις εὐγενὴς ἐπορεύθη εἰς χώραν μακράν , λαβεῖν ἑαυτῷ βασιλείαν καὶ ὑποστρέψαι .
ἔρχεται μετὰ τῆς βασιλείας ·
ἦλθε λαβὼν ἑαυτῷ τὴν βασιλείαν .
Οἱ δὲ πολίται αὐτοῦ 0 ·
ἰουδαῖοι 0 ·
μισοῦντες αὐτόν , ἀπέστειλαν πρεσβευτὰς λέγοντες ·
Οὐ θέλομεν τοῦτον βασιλεῦσαι ἐφ ἡμᾶς .
ποῦ ἀπέστειλαν πρεσβευτάς ;
ὅτε ἐβόησε Πιλάτος ·
τὸν βασιλέα ὑμῶν σταυρώσω ;
λέγουσιν ἐκεῖνοι ·
Οὐκ ἔχομεν βασιλέα εἰ μὴ Καίσαρα , παραιτούμενοι αὐτόν 0 .
χρόνου δὲ πολλοῦ διελθόντος ὑποστρέψας ἐκεῖνος ὁ εὐγενής , ἔχων τὴν βασιλείαν , ἐκάλεσε πρῶτον τοὺς ἰδίους ὑπηρέτας οἷς ἐνεχείρισε τὰ τάλαντα καὶ λέγει ·
πόσα σὺ ἐπραγματεύσω ;
τίνας ὠφέλησας ;
τίνας ἐδίδαξας ;
τίνας ἐφώτισας ;
λέγει αὐτῷ ὁ εἷς ·
κύριε , ἡ μνᾶ σου ἐποίησε δέκα μνᾶς ·
ἐδεκαπλασίασα φησὶ τὸ κήρυγμα .
καὶ λέγει πρὸς αὐτὸν ὁ βασιλεύς ·
Εὖ δοῦλε ἀγαθὲ καὶ πιστέ 0 ·
ἔσο ἔχων ἐξουσίαν ἐπάνω δέκα πόλεων .
λοιπὸν ὁ βασιλεὺς ἐγείρει ἄρχοντας , δέλτους διδοὺς τῆς ἀρχῆς .
Εἶτα λέγει τῷ δευτέρῳ ·
καὶ σὺ τί ἐποίησας ;
κύριε , ἡ μνᾶ σου ἐποίησε πέντε μνᾶς .
λέγει αὐτῷ ·
ἔσο καὶ σὺ ἐπάνω πέντε πόλεων .
Οὐκ εἶπεν αὐτῷ ·
διὰ τί καὶ σὺ οὐκ ἐποίησας δεκαπλασίονα ;
ἀλλ ἑκάστου τὸν τόκον ζητεῖ καθὼς δύναται .
ἕκαστος γὰρ τὸν ἴδιον μισθὸν λήψεται κατὰ τὸν ἴδιον κόπον .
λέγει τῷ ἄλλῳ ·
λέγει ἐκεῖνος ·
κύριε , ἴδε τὸ τάλαντόν σου ·
ᾔδειν ὅτι ἄνθρωπος εἶ σκληρός , θερίζων ὃ οὐκ ἔσπειρας καὶ συνάγων ὅπου οὐκ ἐσκόρπισας , καὶ ἔδησα ἐν σουδαρίῳ τὸ τάλαντον ἴδε τὸ σόν .
καὶ λέγει ὁ Δεσπότης ·
ἄρατε απ  αὐτοῦ τὸ τάλαντον καὶ δότε τῷ ἔχοντι τὰ δέκα τάλαντα .
Εἶτα λέγουσιν οἱ ἄλλοι ·
κύριε , ἔχει δέκα τάλαντα .
τί οὖν ἀποκρίνεται ;
ἀμὴν ἀμὴν λέγω ὑμῖν ·
τῷ ἔχοντι δοθήσεται ·
ἀπὸ δὲ τοῦ μὴ ἔχοντος , καὶ ὃ δοκεῖ ἔχειν , ἀρθήσεται ἀπ αὐτοῦ .
διατυπώσας τὸν λόγον , τοὺς μὲν ἰδίους στεφανοῖ ·
τοὺς δὲ ἐχθροὺς σφάζει .
ταύτην τὴν εἰκόνα εἶπε τῶν προσκυνούντων καὶ τῶν πιπτόντων ὁ Δαυῒδ εἰπών ·
μνησθήσονται καὶ ἐπιστραφήσονται πρὸς Κύριον πάντα τὰ πέρατα τῆς γῆς ·
τῶν πιστευσάντων ·
καὶ προσκυνήσουσιν ἐνώπιον αὐτοῦ πᾶσαι αἱ πατριαὶ τῶν ἐθνῶν , ὅτι τοῦ Κυρίου ἡ βασιλεία 0 .
Εἰπὼν τὴν τάξιν τῶν προσκυνούντων , εἰσάγει καὶ τῶν ὑποπιπτόντων ·
ἐνώπιον αὐτοῦ προσπεσοῦνται πάντες οἱ καταβαίνοντες εἰς γῆν .
ἔδειξε τοίνυν τοὺς τύπους τῶν ἥλων τοῖς μαθηταῖς ·
ἐντεῦθεν γὰρ ἡμῖν ἐξῆλθεν εἰς ταύτην τὴν ἀκολουθίαν ὁ λόγος ·
ὅτι μένουσιν οἱ τύποι ἄχρι τῆς παρουσίας , ἵνα καὶ οἱ ἴδιοι τότε ἰδόντες σεμνύνωνται , ὅτι καλῶς ἐπίστευσαν τῷ σταυρωθέντι , καὶ οἱ ἐχθροὶ αἰσχυνθήσονται οἱ ἀντιπίπτοντες τῷ σταυρωθέντι ·
περὶ ὧν λέγει Παῦλος ·
πολλοὶ γὰρ περιέρχονται οὓς πολλάκις λέγω τοὺς ἐχθροὺς τοῦ σταυροῦ τοῦ Χριστοῦ , ὧν τὸ τέλος ἀπώλεια 0 .
ἐν τῷ οὖν εὐλογεῖν αὐτὸν αὐτούς , διέστη ἀπ αὐτῶν καὶ ἀνεφέρετο εἰς τὸν οὐρανόν .
ταῦτα ἐν τῷ εὐαγγελίῳ , καὶ ὁ αὐτὸς δὲ ἐν ταῖς Πράξεσι λέγει 0 ·
βλεπόντων αὐτῶν ἐπήρθη , καὶ νεφέλη ὑπέλαβεν αὐτὸν ἀπὸ τῶν ὀφθαλμῶν αὐτῶν .
λοιπὸν οὐκέτι ὡς ἀνθρωπίνῃ σαρκὶ δουλεύει ἡ φύσις τῶν κτισμάτων , ἀλλ ὡς Θεῷ 0 .
νεφέλη βαστάζει τὸν Δεσπότην , ἵνα πληρωθῇ τὸ τοῦ προφὴτου Δαυῒδ λόγιον ·
ὁ τιθεὶς νέφη τὴν ἐπίβασιν αὐτοῦ 0 .
νεφέλη ὑπέλαβεν αὐτὸν ἀπὸ τῶν ὀφθαλμῶν αὐτῶν ·
καὶ ὡς ἀτενίζοντες ἦσαν εἰς τὸν οὐρανὸν πορευομένου αὐτοῦ .
Οὐκέτι λαλεῖ , ἀναλαμβανομένου αὐτοῦ , ἀλλὰ πορευομένου ·
τῷ σχήματι γὰρ τῆς σαρκὸς ἀνελήφθη , τῇ αὐθεντίᾳ δὲ ἐπορεύετο .
καὶ ὡς ἀτενίζοντες ἦσαν εἰς τὸν οὐρανὸν πορευομένου αὐτοῦ , καὶ ἰδοὺ παρειστήκεισαν δύο ἄνδρες ἐν ἐσθῆτι λευκῇ .
Οἱ ἄγγελοι ἐν ἀνδρῶν σχήματι ἐφάνησαν ·
ταῦτα ἐν τῷ ὄρει τῶν ἐλαιῶν 0 .
τούτου δὲ τοῦ ὄρους τὴν ὁμωνυμίαν ἔλαχεν ἡ ἐκκλησία ·
καὶ οὐ δὲ ἐκεῖ ἠμοιρὴσατε δύο ἄνδρες ἐν ἐσθῆτι λευκῇ .
Εἴχετε γὰρ ἐκεῖ ἀντὶ δύο ἀνδρῶν λευχειμονούντων τὸν ἅγιον Ἄλκιμον καὶ Φιλήμονα , τοὺς ἁγίους μάρτυρας , ἀεὶ ἐν ἐσθῆτι λευκῇ τοῦ μαρτυρίου λάμποντας .
ἔλεγον οἱ ἄγγελοι πρὸς ἐκείνους ·
ἄνδρες Γαλιλαῖοι 0 .
μακάριοι οἱ ὄντες ἄξιοι ταύτης τῆς φωνῆς 0 .
ἀεὶ οἱ ἐχθροὶ τῆς εὐσεβείας ὅταν ὀνειδίζουσιν ἡμῖν , Γαλιλαίους καλοῦσιν .
Οἱ ἄγγελοι σεμνύνουσιν ἡμᾶς ·
Oἱ ἀγνοοῦντες τὸ ὄνομα ἡμῶν δοκοῦσιν ὑβρίζειν ἡμᾶς .
γαλιλαῖοι καλούμεθα οἱ ἀποκεκαλυμμένοι .
πρῶτον γὰρ σημεῖον ἐν Κανὰ τῆς Γαλιλαίας ἐποίησεν ὁ Χριστός ·
καὶ ἐκεῖ ἐφανέρωσε τὴν δόξαν αὐτοῦ .
ἄνδρες Γαλιλαῖοι 0 ·
ἐντεῦθεν ὁ προφήτης ὅλης τῆς γῆς προτιμᾷ τὴν Γαλιλαίαν ·
λέγει γὰρ Ἡσαΐας ·
ἐπένθησεν ἡ γῆ , ᾐσχύνθη ὁ Λίβανος , ἕλη ἐγένετο ὁ Ἀσσαρών , φανερὰ ἔσται ἡ Γαλιλαία καὶ ὁ Κάρμηλος .
ἄνδρες Γαλιλαῖοι , τί ἑστήκατε ἐμβλέποντες εἰς τὸν οὐρανόν ;
τὸ δὲ ἑστήκατε οὐ μεμφομένων ἐστὶ τῶν ἀγγέλων .
τί γὰρ ἦν ἀξιοπιστότερον τοῦ βλέπειν τὸν Σωτῆρα ἀναλαμβανόμενον ;
ἀλλ ἐπειδὴ εἶπεν ·
ἔσεσθέ μοι μάρτυρες , λέγουσιν οἱ ἄγγελοι ·
τί ἑστήκατε ἀργοί ;
μνημονεύσατε τῶν προσταγμάτων αὐτοῦ .
τί ἑστήκατε ἐμβλέποντες εἰς τὸν οὐρανόν ;
μὴ γὰρ πάλιν ἔρχεται πρὸς ὑμᾶς σήμερον ;
τί ἑστήκατε ἐμβλέποντες ;
Οὗτος ὁ Ἰησοῦς ὁ ἀναληφθεὶς ἀφ ὑμῶν 0 .
ἐπειδὴ τὸ ἀναληφθεὶς ἀνάξιον ἦν τοῦ Θεοῦ , οὐ λέγουσιν ·
Οὗτος ὁ υἱὸς ὁ μονογενὴς ὁ ἀναληφθείς 0 .
θεὸς γὰρ οὐκ ἀναλαμβάνεται , ὁ ὢν ἐν τῷ οὐρανῷ καὶ ἐν τῇ γῇ καὶ πανταχοῦ .
Οὗτος ὁ Ἰησοῦς 0 ·
τουτ έστιν αὕτη ἡ σάρξ ἡ Δεσποτική .
ὅπου γὰρ σωματικόν ἐμφαίνει , τῇ δεικτικῇ κέχρηται φωνῇ καὶ τῇ τοῦ Ἰησοῦ .
Οὗτος ὁ φαινόμενος Ἰησοῦς , τὸ ἀπὸ Μαρίας φανέν 0 .
Οὗτος ὁ Ἰησοῦς , ὥσπερ καὶ Πέτρος λέγει , ἀσφαλῶς οὖν γινωσκέτω πᾶς οἶκος Ἰσραὴλ , ὅτι Κύριον αὐτὸν καὶ Χριστὸν ὁ Θεὸς ἐποὶησε , τοῦτον τὸν Ἰησοῦν ὃν ὑμεῖς ἐσταυρώσατε .
Οὐ λέγει , τοῦτον τὸν υἱόν , ἢ τὸν μονογενῆ , ἀλλὰ τὸν Ἰησοῦν 0 .
περὶ γὰρ τὸ φαινόμενον τὸ πάθος , ἀπαθὴς δὲ ἡ θεότης εἰ καὶ συνῆν τῷ πάσχοντι 0 1 .
Οὐ γὰρ λέγω ὅτι ἀπελείφθη παθόντος τοῦ σώματος αὐτοῦ , ἀλλ ὅλως ἦν ἐν τῷ πάσχοντι ὁ ἀπαθής , ἐν τῷ θνητῷ ἡ ἀθάνατος φύσις .
Οὗτος ὁ Ἰησοῦς ὁ ἀναληφθεὶς ἀφ ὑμῶν εἰς τὸν οὐρανόν , οὕτως ἐλεύσεται ὃν τρόπον ἐθεάσασθε αὐτὸν πορευόμενον εἰς τὸν οὐρανόν .
ἐπειδὴ ἀνελήφθη πρὸ τούτου Ἠλίας 0 ·
ἀνελήφθη δὲ εἰς ὕψος ἀέριον , οὐκ εἰς οὐρανόν ·
ἵνα μὴ ὁμότιμος ἡ ἀνάλη ψις ᾖ , λέγει , ὡς εἰς τὸν οὐρανόν , ἐνταῦθα δέ , εἰς τὸν οὐρανόν 0 1 2 .
Οὕτως ἐλεύσεται ὃν τρόπον ἐθεάσασθε αὐτὸν πορευόμενον εἰς τὸν οὐρανόν .
ἐκεῖ 0 ·
ἀνελαμβάνετο Ἠλίας ὡς εἰς τὸν οὐρανόν 0 ·
ἐκεῖ διὰ τοῦ ὡς , τὸ ὕψος ἠσφαλίσατο ἡ γραφή .
καὶ ἀνελαμβάνετο Ἠλίας ὡς εἰς τὸν οὐρανόν , ἕτερον δὲ τοῦτο 0 1 .
καὶ ἐν τούτῳ ὁ Θεὸς τοὺς προφήτας ἐπληροφόρησεν , ὅτι εἰς οὐρανὸν οὐκ ἀνελήφθη Ἠλίας .
ἀμέλει λέγουσι τῷ Ἐλισσαίῳ , ὅτι εἰς ὕψος ἀνῆλθεν , οὐρανὸν δὲ οὐκ ἔφθασε ·
λάβε πεντήκοντα ἄνδρας , καὶ ἀπόστειλον εἰς πάντα τὰ ὄρη καὶ βουνούς , μήποτε ἀνέλαβεν αὐτὸν τὸ Πνεῦμα καὶ ἔθηκεν ἐφ ἓν τῶν ὀρέων καὶ οὐκ οἴδαμεν ποῦ ἐστιν .
ἀπεστάλησαν πεντήκοντα ζητοῦντες ·
οὐδεὶς δὲ πεπληροφορημένος ἦν ποῦ ζητὴσει .
διὰ τοῦτο 0 ·
ἀνελαμβάνετο ὡς εἰς τὸν οὐρανόν 0 .
ἰουδαῖοι φαντάζονται καὶ λέγουσιν ·
ἠλίας εἰς τὸν οὐρανὸν ἀνελήφθη , καὶ αὐτὸς ἔρχεται ἐκ τοῦ οὐρανοῦ .
ὁ Σωτὴρ καὶ ἐκ τῆς ἱστορίας δείκνυσι τὴν ἀλήθειαν ·
καὶ ἐκ τῆς αὐτοῦ διδασκαλίας ἐμφαίνει τὸ εὐσεβές .
καὶ τὸ ἀληθὲς κηρύττει λέγων τῷ Νικοδήμῳ ·
Οὐδεὶς ἀναβέβηκεν εἰς τὸν οὐρανόν , εἰ μὴ ὁ ἐκ τοῦ οὐρανοῦ καταβὰς ὁ υἱὸς τοῦ ἀνθρώπου 0 .
ἐνὼχ μετετέθη ἄνω οὐκ ἀναληφθείς ·
μετετέθη ἀπὸ τόπου εἰς τόπον , οὐκ ἀπὸ γῆς εἰς οὐρανόν 0 .
ἠλίας ἀνελήφθη ὡς εἰς τὸν οὐρανόν 0 .
Οὐδεὶς ἀναβέβηκεν εἰς τὸν οὐρανόν , εἰ μὴ ὁ ἐκ τοῦ οὐρανοῦ , ὁ ὢν ἐν τῷ οὐρανῷ .
καὶ Παῦλος ἀποκλείων πᾶσαν ἀμφιβολίαν λέγει περὶ τοῦ Χριστοῦ ·
τὸ δὲ ἀνέβη τί ἐστιν , εἰ μὴ ὅτι καὶ κατέβη εἰς τὰ κατώτερα μέρη τῆς γῆς πρῶτον 0 ;
ὁ καταβὰς αὐτός ἐστι καὶ ὁ ἀναβὰς ὑπεράνω τῶν οὐρανῶν .
Οὐ μόνον , φησίν , εἰς τὸν οὐρανόν , ἀλλ ἐπάνω 0 .
διὰ τοῦτο οἱ ἄγγελοι λέγουσι ·
τρίτον εἰς τὸν οὐρανόν , ἵνα ᾖ ἀδελφὸν ἐκείνου 0 ·
ἃ ὁ Θεὸς ἐκαθὰρισε , σὺ μὴ κοίνου .
ὅτι μὲν οὖν ἀνελαμβάνετο , ἐφαίνετο ·
τὸ δὲ πῶς ἐλεύσεται , τοῖς ἀγγέλοις πόθεν ἦν δῆλον ;
ἐξ ὧν τὸ Πνεῦμα τὸ ἅγιον ἐλάλησεν ἐν τῷ προφήτῃ , ἐξ ὧν ὁ Σωτὴρ ἐπηγγείλατο .
ὅτε γὰρ ἐμαίνετο Καϊάφας καὶ εἶπεν ·
ὁρκίζω σε τὸν Θεὸν τὸν ζῶντα ·
εἰ σὺ εἶ ὁ Χριστὸς ὁ υἱὸς τοῦ Θεοῦ τοῦ ζῶντος ·
σὺ εἶπας , καὶ ἀπάρτι ὄψεσθε τὸν υἱὸν τοῦ ἀνθρώπου καθὴμενον ἐκ δεξιῶν τῆς δυνάμεως καὶ ἐρχόμενον ἐπὶ τῶν νεφελῶν τοῦ οὐρανοῦ .
ἐπεῖ οὖν ἀνελήφθη ἐπὶ νεφέλης καὶ ἔρχεται ἐπὶ νεφέλης , λέγει ·
ὃν τρόπον ἐθεάσασθε αὐτὸν πορευόμενον εἰς τὸν οὐρανόν , οὕτως ἐλεύσεται .
καὶ ὁρᾶτε τὸ θαυμαστὸν ἀδελφοί ·
ὥσπερ βασιλεὺς προερχόμενος εἰς ἔνδειξιν βασιλείας ἢ στρατοῦ , ἢ ἑτέρων τῶν πανήγυριν τελούντων βασιλικήν , οὐ μόνον ἑνὶ κέχρηται ὀχήματι , ἀλλ ἀκολουθεῖ καὶ ἄλλα πλείονα , κ ἂν μηδένα φέρῃ ·
οὕτως ὅταν μέλλῃ ὁ Χριστὸς ἐν τῇ βασιλείᾳ τῆς δόξης αὐτοῦ ἐπιδημεῖν , οὐ μία ἐστὶ νεφέλη βαστάζουσα αὐτόν , ἀλλὰ πολλαὶ παρέπονται .
ἐλεύσεται γὰρ ἐπὶ τῶν νεφελῶν .
ὅτε ἀνελαμβάνετο , μία ἤρκεσε , νεφέλη γὰρ αὐτὸν ὑπέλαβεν ·
ὅτε ἔρχεται , μετὰ πολλῶν νεφελῶν μέλλει ἔρχεσθαι .
Εἰ μόνος ἔρχεται , τίς ἡ χρεία τῶν πολλῶν νεφελῶν 0 ;
ἐνταῦθα ἀκολουθεῖ βασιλέως ὄχημα οὐδὲν βαστάζον , ἀλλ εἰς τιμὴν τοῦ βασιλέως μόνον ·
τότε δὲ τῷ Σωτῆρι ἀκολουθήσουσι νεφέλαι πολλαί , ἵνα ἁρπαγῶσιν οἱ ἅγιοι ἀπὸ τῆς γῆς μετὰ τὴν ἀνάστασιν καὶ ἀναληφθῶσιν ἐν ταῖς νεφέλαις , ἵνα κοινωνοὶ γένωνται καὶ τῆς ἀναλήψεως , καὶ ἀπαντήσαντες τῷ βασιλεῖ , μετ αὐτοῦ ἔλθωσιν , οὐ βαδίζοντες ἀλλὰ καθήμενοι , οὐ δορυφοροῦντες ἀλλὰ καὶ αὐτοὶ ἐπὶ νεφελῶν βασταζόμενοι .